Thuin
<s>Thuin (valonski: Twin) je grad i općina od 14,787 stanovnika na jugu Belgije u valonskoj Provinciji Hainaut.</s>

<s>On je i administrativni centar Arondismana Thuin i sjedište Međunarodne kinološke federacije (Fédération Cynologique Internationale (FCI)‎.</s>

<s>Geografske karakteristike</s>

<s>Thuin leži u ušću rijeke Biesmelle u Sambre, udaljen 18 km jugozapadno od Charleroia.</s>

<s>Sastoji se od dva dijela srednjovjekovnog Gornjeg grada, na stjenovitom brdu i novog Donjeg grada sa gatovima uz 
Rijeku Sambre.</s>

<s>Historija</s>

<s>Thuin je u 9. vijeku bio selo sa zamkom i 38 kuća, koje je bilo feud benediktinske opatije iz Lobbesa.</s><s>Prvi bedemi Gornjeg grada sagrađeni su krajem 10. vijeka, u vrijeme biskupa Notgera od Liègea.</s>

<s>Kao pogranična utvrda Kneževine-biskupije Liège, Thuin je više puta napadan i opsjedan.</s><s>Grofovi od Hainauta su ga zauzeli 1053., 1298. i 1408. kad su srušili zamak.</s>

<s>Burbonski španjolski saveznici iz Condéa, bezuspješno su ga opsjedali 1655.</s><s>S druge strane Francuzi su ga lako zauzeli 1675., uz svesrdnu pomoć utjecajnih građana, pa je od tad sve do Nijmegenskog mira 1678. bio dio Kraljevine Francuske.</s>

<s>Nakon tog je nastavio egzistirati kao enklava Kneževine-biskupije Liège, okružen teritorijem 
Kraljevine Francuske.</s>

<s>Znamenitosti 
Thuin je poznat po zvoniku jedinom ostatku crkve srušene 1811., koji se nalazi na UNESCO-voj Listu mjesta svjetske baštine u Evropi kao lokalitet Zvonici u Francuskoj i Belgiji.</s>

<s>Toranj Notger je jedini je ostatak iz 10. vijeka, ostatci bedema su iz 15. vijeka, a Hôtel des Postes je iz 16. vijeka.</s>

<s>Pobratimski gradovi</s>

<s>Thuin ima ugovore o prijateljstvu sa slijedećim gradovima;</s>

<s>Torgnon, Italija
  Bletterans, Francuska
  Chamboulive, Francuska</s>

<s>Izvori</s>

<s>Vanjske veze</s>

<s>Ville de Thuin (službene stranice)</s>

<s>Gradovi u Belgiji
Svjetska baština u Belgiji
Valonija</s>

